
Z A P I S N I K

s 46. sjednice Vijeća Gradske četvrti Sesvete, održane 22. veljača 2021 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:
Petar Bajan, Antun Bošnjaković, Marko Brkić, Maja Buljubašić, Željko Grbavac, Mira Halapa, Ivan Jakšetić, Jurica Jug, Tihomir Lukanić Stjepan Kezerić, Damir Kostanjski, Vladimir, Marić, Dražen Markota, Mladen Šturlić-Tupek, Zlata Trošelj, Nataša Vučkov.

Nazočni radno:
- Borko Samec - glavni i odgovorni urednik portala Sesvete Danas
- Stipe Jurić, Tomi Maslov - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 45. sjednice Vijeća. Upitao je imaju li primjedbi na zapisnik.

Tihomir Lukanić imao je prigovor na zapisnik jer nije navedeno doslovno šta je izjavio na prethodnoj sjednici.
Stjepan Kezerić stavio je na glasanje zapisnik te je isti usvojen s 15 glasova „za“ i 1 suzdržan.

Predsjednik je potom iznio prijedlog dnevnog reda 46. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu. 

	Dražen Markota predlaže da se ponovno 3. točka dnevnog reda Prijedlog Zaključka o sklapanju Ugovora o uređenju Terapijskog vrta Sesvete u sklopu EU projekta ProGlreg prebaci za slijedeću sjednicu pošto nije došao nitko iz nadležnog Gradskog ureda da pobliže pojasne o čemu se tu točno radi.

Stjepan Kezerić također se složio da se prebaci 3.točka dnevnog reda Prijedlog Zaključka o sklapanju Ugovora o uređenju Terapijskog vrta Sesvete u sklopu EU projekta ProGlreg te je stavio na glasanje dnevni red bez 3. točke.

Primjedbi na predloženi dnevni red nije bilo, te je Vijeće većinom glasova, s 14 glasova „za“, i 2 suzdržan donijelo.

DNEVNI RED :
1. Prijedlog Zaključka o izmjeni Plana komunalnih aktivnosti Gradske četvrti Sesvete u 2021.
1. Prijedlog Zaključka o prijedlogu utroška sredstava s pozicije ostali nespomenuti rashodi poslovanja za 2021.
2. Razno


/ Prelazi se na rad po dnevnom redu /

/ Željko Blažinović dolazi na sjednicu u 17,03/

Ad 1)
Stjepan Kezerić navodi da je svima dostavljen prijedlog Zaključka o izmjeni Plana komunalnih aktivnosti Gradske četvrti Sesvete u 2021. te je otvorio raspravu.
Vladimir Marić apelira da nije za to da Vijeće Gradske četvrti Sesvete financira velike projekte kao što su parkiralište Luka sjeverno od Gimnazije Sesvete u iznosu od 1.000.000,00 kuna i uređenje sportskog igrališta kod Gimnazije Sesvete u iznosu od 200.000,00 kuna. Navodi da se previše sredstva troše na igrališta u odnosu na Vodoopskrbu i odvodnju te smatra da ima i drugih prioriteta od važnosti za Sesvete.
Stjepan Kezerić odgovorio je da Vodoopskrba i odvodnja financira većinu radova sama te Vijeće Gradske četvrti samo pomaže kada je to potrebno. Navodi također kako se na zahtjev ravnatelja Gimnazije Sesvete Vijeće Gradske četvrti Sesvete uređuje dotrajalo igralište i postaviti će se ograda iz golova, također na zamolbu Gradskog ureda za obrazovanje, a kako bi sportska dvorana dobila uporabnu dozvolu uređuje se parkiralište s propisanim brojem parkirališnih mjesta. Predsjednik je također istaknuo da je potreba za parkiralištem kod Gimnazije Sesvete velike jer ni zaposlenici Gimnazije Sesvete nemaju gdje parkirati dok traje nastava, a pogotovo kad se odvijaju turniri u sportskoj dvorani ljudi se parkiraju na košarkaškom i nogometnom igralištu pored dvorane. 
Vladimir Marić navodi da je već u više navrata tražio planove Vodoopskrbe i odvodnje, a još mu nije dostavljeno.
Stjepan Kezerić odgovorio je da će uskoro dobiti plan Vodoopskrbe i odvodnje jer i tako radovi kreću u ožujku.
Dražen Markota nadovezao se kako Vodoopskrba i odvodnja financira većinu radova, a da će Vijeće Gradske četvrti Sesvete samo pomoći u izvoženju manjih radova koji su okviru cca 200-300 metara. Vezano za sportska igrališta već u nazad 8 godina Vijeće Mjesnih odbora zalaže se da svaki Mjesni odbor ima sportska i dječja igrališta. 

/ Ivanka Gregoranić dolazi na sjednicu u 17,14/

Kako nije bilo primjedbi Vijeće je većinom glasova, s 13 glasova „za“, 3 „protiv“ glasa i 2 suzdržan donijelo.
 
Zaključak 
O Prijedlog Zaključka o izmjeni Plana komunalnih aktivnosti Gradske četvrti Sesvete u 2021.

/ Zaključak se prilaže zapisniku sjednice /

Ad 2)
Stjepan Kezerić navodi da je svima dostavljen prijedlog Zaključka o prijedlogu utroška sredstava s pozicije ostali nespomenuti rashodi poslovanja za 2021. Izvijestio je sve prisutne da promjena u odnosu na prošlu godinu nema te je otvorio raspravu.
	Željko Grbavac apelira da bi se trebalo pokušati odvojiti neka sredstva za Sesvetsku brigadu.
	Stjepan Kezerić odgovorio je da će tražiti odobrenje pročelnice Gradskog ureda za mjesnu samoupravu.
	Željko Blažinović kazao je da podržava zahtjeve od udruga za manifestacije.

Kako nije bilo daljnje rasprave Vijeće je većinom glasova, s 17 glasova „za“, 1 „protiv“.

Zaključak 
O Prijedlog Zaključka o prijedlogu utroška sredstava s pozicije ostali nespomenuti rashodi poslovanja za 2021.

/ Zaključak se prilaže zapisniku sjednice /

/ Zlata Trošelj odlazi sa sjednice u 17,18

Ad 3)
Stjepan Kezerić otvorio je raspravu.
Damir Kostanjski postavio je upit vezano za projekt Cerske ulice u Sesvetskom Kraljevcu, do kuda je napredovao vrtić u Sesvetskom Kraljevcu te šta je s vatrogasnom postrojbom u Šija vrhu.
	Stjepan Kezerić odgovorio je da se projektira Cerska ulica u Sesvetskom Kraljevcu te da će se proslijediti upit Krunoslavu Tepešu do kuda je došao s projektiranjem iste.
	Dražen Markota nadovezao se vezano za vrtić u Sesvetskom Kraljevcu da radovi kreću uskoro.
	Vladimir Marić postavio je upit za produžetak Branimirove koja se faza dionice kreće graditi.
	Dražen Markota odgovorio je da je izašao javni natječaj za prvu fazu u iznosu od 10.000.000,00 kuna te da je ukupno otkupljeno u sve tri faze 75% dionica.

/ Maja Buljubašić odlazi sa sjednice u 17,20

Dražen Markota nadovezao se na upite vezano za Ulicu Mirka Bogovića, uređuje se ulica u cijelosti te Vodoopskrba i odvodnja paralelno radi i izmjenu vodovoda.

/ Ivanka Greguranić odlazi sa sjednice u 17,21

	Željko Blažinović postavio je upit vezano za spoj Planina Donja-Čučerje na lovački dom Vepar-Sruke.
	Dražen Markota odgovorio je da će se asfaltirati dio koji pripada Gradskoj četvrti Sesvete. Ostatak asfaltiranja u ruralnom dijelu počinje 1. ožujka 2021, di će se prvo raditi Ulica Barberići u Adamovcu te odmah poslije kreću radovi u Prepuštovcu u Ulici Novoseli.
	Damir Kostanjski apelira da se više ne mogu održavati komisijski očevidi ako nema predstavnika iz vijeća mjesnog odbora jer je nastao problem u komunikaciji u Lužanu kod asfaltiranja ulice i nemogućnosti prolaska školskog busa dok traju radovi.
[bookmark: _GoBack]	Stjepan Kezerić navodi kako do sada nigdje nije bilo problema kao u Lužanu te da su na svaki komisijski očevid pozvani  svi nadležni predsjednici vijeća mjesnog odbora, ali se uvijek svi ne odazovu.
Daljnje rasprave nije bilo, te je Vijeće završilo s radom u 17,29.

Sesvete, 22. veljače 2021. 

